作者：晁补之
词牌/韵律：永遇乐

paragraphs: 松菊堂深，芰荷池小，长夏清暑。
燕引雏还，鸠呼妇往，人静郊原趣。
麦天已过，薄衣轻扇，试起绕园徐步。
听衡宇、欣欣童稚，共说夜来初雨。
苍菅径里，紫葳枝上，数点幽花垂露。
东里催锄，西邻助晌，相戒清晨去。
斜川归兴，け然满目，回首帝乡何处。
只愁恐、轻鞭犯夜，灞陵旧路。